十七年，廣東總督欲得瑪竇居，遂北遷韶州，會明堅返歐，而同行會士麥安東、石方西又卒於韶州。自是瑪竇孑然在華，惟太素助之。先是譯《幾何原本》，後為引見要吏，贈之西洋之物。瑪竇乃日顯，嘗受邀至南雄。瑪竇在韶，習通《四書》，又譯為拉丁，以便西佈華化。太素為引見日多，瑪竇方知中華所尊者非佛，實儒也。遂請禮安以蓄鬚易服，許之。自廿二年改衣儒服。